section_heading: Poslije rata
paragraph_text: Dommes je 2. pješačkom divizijom zapovijedao do svibnja 1919. kada je stavljen na raspolaganje, te potom u srpnju umirovljen. Na 25-godišnjicu pobjede u Bitki kod Tannenberga promaknut je u počasni čin general poručnika. Od 1925. do 1932. obnaša dužnost posljednjeg predsjedavajućeg Pruske lige, a od 1932. pa do 1941. i smrti Wilhelma II. nalazi se na čelu Uprave bivše vladajuće pruske kraljevske obitelji. Nakon završetka Drugog svjetskog rata navedenu dužnost obnaša i u razdoblju od 1945. do prosinca 1947. godine. Potom se seli u Verden an der Aller kod brata Georga Dommesa gdje je i preminuo 5. svibnja 1959. u 92. godini života. Od 1912. bio je oženjen s Elisabethom von Kanitz s kojom nije imao djece.